ທ່ານໂອບາມາ ສະໜັບສະໜຸນ ການສຶກສາ ສຳຫຼັບ ນັກລົບເກົ່າ (ເບິ່ງວີດີໂອ)
ປະທານາທິບໍດີໂອບາມາກ່າວວ່າ ສະຫະລັດຕ້ອງໄດ້ດຳເນີນການເພີ່ມຕື່ມ ເພື່ອໃຫ້ການສຶກສາ ແກ່ພວກນັກລົບເກົ່າ
ປະທານາທິບໍດີສະຫະລັດທ່ານບາຣັກ ໂອບາມາ ກ່າວວ່າ ປະເທດຊາດຈຳເປັນຈະຕ້ອງໄດ້ ດຳເນີນການເພີ່ມຕື່ມ ເພື່ອເຮັດໃຫ້ຄຳໝັ້ນສັນຍາທີ່ໄດ້ໃຫ້ໄວ້ມາເປັນເວລາດົນນານກັບພວກ ທະຫານນັ້ນມີຄວາມສັກສິດ ທ່ານໂອບາມາໄດ້ໃຊ້ຄຳປາໄສປະຈຳສັບປະດາຂອງທ່ານໃນວັນເສົາມື້ນີ້ຕຳໜິຕິຕຽນຢ່າງຮຸນ ແຮງຕໍ່ມະຫາວິທະຍາໄລຕ່າງໆ ທີ່ພະຍາຍາມສວຍໂອກາດກັບພວກທະຫານແລະພວກນັກ ລົບເກົ່າຊຶ່ງບາງຄົນໄດ້ຮັບບາດເຈັບສາຫັດ ເພື່ອວ່າຈະໄດ້ເງິນ ທ່ານເວົ້າວ່າ ດຳລັດສະບັບ ໃໝ່ທີ່ທ່ານໄດ້ເຊັນ ໃນມື້ວັນວານນີ້ ຈະຊ່ອຍອຳນວຍຂໍ້ມູນໃຫ້ພວກທະຫານຊາບ ກ່ຽວກັບ ການຊ່ອຍເຫຼືອທາງດ້ານການເງິນ ເພື່ອໃຊ້ຈ່າຍເປັນຄ່າຮໍ່າຮຽນຂອງພວກເຂົາເຈົ້າແລະທ່ານ ກ່າວວ່າ ລັດຖະບານຂອງທ່ານຈະປາບປາມສະຖາບັນຕ່າງໆ ແລະພວກໃຫ້ເງິນກູ້ຢືມທີ່ພະ ຍາຍາມເຮັດໃຫ້ພວກທະຫານຕົກເປັນເຫຍື່ອນັ້ນ ເລີ້ມຕັ້ງແຕ່ຫຼັງສົງຄາມໂລກຄັ້ງທີ 2 ເປັນຕົ້ນມາ ສະຫະລັດໄດ້ຊ່ອຍພວກນັກລົບເກົ່າໃຫ້ ເຂົ້າຮັບການສຶກສາຂັ້ນມະຫາວິທະຍາໄລໂດຍໂຄງການທີ່ຮູ້ກັນໃນນາມ G I Bill ໂຄງ ການດັ່ງກ່າວໄດ້ເລີ້ມຄືນອີກ ຫຼັງຈາກສົງຄາມໃນອັຟການິສຖານແລະອີຣັກ ແຕ່ປະທານາ ທິບໍດີໂອບາມາເວົ້າວ່າ ມີໂຮງຮຽນ ແລະພວກຮັບເອົານັກລົບເກົ່າຈຸນ້ອຍໆຈຳນວນນຶ່ງໄດ້ ຫັນໄປໃຊ້ໂຄງການດັ່ງກ່າວນີ້ເພື່ອຫາກຳໄລ ທ່ານໂອບາມາເວົ້າວ່າ ໃນກໍລະນີນຶ່ງນັ້ນ ພວກເກັບເກນຂອງໂຮງຮຽນແຫ່ງນຶ່ງໄດ້ຮັບເຂົ້າ ຮຽນພວກທະຫານມາຣີນທີ່ສະໝອງໄດ້ຮັບບາດເຈັບຢ່າງຮ້າຍແຮງ ຈົນພວກເຂົາເຈົ້າບໍ່ສາ ມາດຈຳໄດ້ວ່າ ພວກເຂົາເຈົ້າໄດ້ຈົດຊື່ຮຽນວິຊາໃດແດ່ນັ້ນ ທ່ານເອີ້ນການກະທຳຂອງໂຮງ ຮຽນແລະພວກເກັບເກນໃນທຳນອງນີ້ວ່າ ເປັນເລື່ອງທີ່ຕື່ນຕົກໃຈແລະໜ້າອັບອາຍ ໃນຄຳປາໄສຕອບ ປະຈຳສັບປະດາ ຂອງພັກຣີພັບບລີກັນນັ້ນ ແມ່ນກ່າວໂດຍສະມາຊິກ ສະມາຊິກສະພາຕໍ່າ Paul Ryan ຈາກລັດ Wisconsin ຊຶ່ງເປັນປະທານຄະນຳກຳມະ ການງົບປະມານຂອງສະພາຕໍ່າສະຫະລັດ ທ່ານໄດ້ຕຳໜິຕິຕຽນທ່ານໂອບາມາ ທີ່ໄດ້ດຳ ເນີນການແບບໂຄສະນາຫາສຽງ ແທນທີ່ຈະໃຫ້ຄຳຕອບໃນການແກ້ໄຂບັນຫາໜີ້ສິນຂອງ ປະເທດ